Meløya (Øksnes)

Se også Meløya (Meløy).

Meløya er ei øy utenfor Alsvåg i Øksnes kommune i Vesterålen. Øya har et areal på 1,9 km². På øya bor det ca. 43 mennesker.  Meløya er knyttet til Langøya med ei kort veifylling som kalles Landvalen.

På den største haugen på øya, Storhaugen (ca. 50 moh.), er det rester av et fyr, som fungerte ved at man tente et bål som lyste for at båtene skulle se hvor leia var. Fyret var et av de aller første langs kysten vår.

Meløya har to fine strender, de heter Breistranda og Meløysanden. Der er det gode bade- og turmuligheter til fots.

Litt nord for Meløya er det ei øy som kalles Øya, der det er en kirkegård.

På øya er det 3 gårdsbruk som alle driver med sauer.

Navnet Meløya kommer av den mellomste – Meløya ligger mellom Instøya (i sør) og Gisløya (i nord). Tradisjonelt uttales navnet med æ – Mælløya. Denne uttalen følger samme mønster som blant annet Melbu i Hadsel og Melfjorden i Sortland.

Sagn og fakta
Det finnes også et sagn om at det var en gullskatt på øya. Sagnet har vist seg å være en reell hending. Ved Oppkastan i Breistranda på Meløya finner man hustufter og gravhauger fra Steinalderen. I 1860 fant noen karer en gullgjenstand i gravhaugen. Den fikk på folkemunne navnet "Gullkalven". Finnerne reiste til Bergen og solgte gullet. De fikk svimlende 300 spd for dette og investerte i en jekt for pengene. På sin aller første tur til Bergen med tørrfisk forliste jekta utenfor Nyksund. Folk mente at "Haugbonden" på Meløya hadde fått sin hevn.

På en av haugene på Meløya er det flere avtrykk i berget opp etter ryggen på haugen. De ser ut som fotavtrykk. Disse avtrykkene har gitt haugen navnet "Trollhaugen". Mange av haugene på øya er tidsmarkører. Når f. eks. sola stod over Middagshaugen, sett fra hovedbruket på Meløya - da var det tid for middag. Andre var beskrivende navn som Ravnhaugen og Storklubben.

Kjente personer fra Meløya
 Julius P. Meløy f. 1890 - 3. oktober 1958), ordfører 1946-1956 i Langenes, fylkespolitikker, vararepresentant på Stortinget for Nordland Kristelig Folkeparti i to perioder.
 Marianne Meløy (1970–), skuespiller
 Håkon M. Pettersen (f. 1933 – d. 17. desember 2008) Politiker og skolemann - bl.a. skolesjef i Fauske.
 Lynghild Martinussen (f.1922 - ), dikt- og samlinger av fortellinger, medforfatter av Ballast 1, 2 og 3 
 Dag Roar Høgstad (f. 1951 - ), næringslivleder og forsker
 Jarle Meløy (f. 1932 - 2020 ), mangeårig politike og skolesjef i Øksnes
 Hilde Johanne Hansen (f. 1952 -), lærer, journalist i NRK, kulturarbeider, skribent
 Jan Høgstavoll (f. 1945 -) sønn av Lynghild. Skolemann, offiser, NRK-medarbeider og forfatter.
 Lydolf Lind Meløy (1908-1999), lærer, ordfører i Karasjok, formann i Norsk Lærerlag, skoledirektør i Finnmark 1968-78
 Rolf Hermandsen (f. 1941- ) Professor UiB, Arkitekt

 Eksterne lenker 
 Kuling.net: Meløya

Kategori:Øyer i Øksnes
Kategori:Øyer i Vesterålen
Kategori:Bosetninger i Øksnes